અમદાવાદ: બાપુનગર વિસ્તારમાં રહેતા એક યુવાને કામ ધંધા ન મળતાં બેકારીથી કંટાળી જઈ અાત્મહત્યા કરી લેતાં પોલીસે અાપઘાતનો ગુનો દાખલ કરી અાગળની કાર્યવાહી હાથ ધરી છે. અા અંગેની વિગત એવી છે કે બાપુનગર વિસ્તારમાં હીરાવાડી નજીક અાવેલી મયૂરપાર્ક સોસાયટીમાં રહેતા પ્રવીણ વશરામભાઈ નામના ૩૩ વર્ષના યુવાને સવારના ૮ વાગ્યાના સુમારે પોતાના ઘરમાં જ અનાજમાં નાખવાની ઝેરી ગોળીઓ ખાઈ લેતાં તેને ગંભીર હાલતમાં સારવાર માટે સિવિલ હોસ્પિટલ ખાતે ખસેડવામાં અાવ્યો હતો. જ્યાં સારવાર દરમિયાન તેનું સાંજના સાત વાગે મોત થયું હતું. પોલીસે અા અંગે તપાસ હાથ ધરતાં જાણવા મળ્યું હતું કે અાત્મહત્યા કરનાર યુવાન છેલ્લા કેટલાક વખતથી કામ ધંધો ન મળતાં બેકાર હતો અને બેકારીથી કંટાળી જઈ તેને અા અંતિમ પગલું ભર્યું હતું.